pythainlp/thai-wiki-dataset-v3 huggingface dataset:
ชัดดาด

ชัดดาด (شدّاد) หรือที่รู้จักในชื่อ ชัดดาด บิน อ๊าด (شدّاد بن عاد) เชื่อกันว่าเป็นกษัตริย์แห่งเมืองอิร็อมแห่งเสาหินที่สาบสูญในคาบสมุทรอาหรับ มีเรื่องราวกล่าวถึงในซูเราะห์ที่ 89 ของอัลกุรอาน แหล่งข้อมูลต่าง ๆ เสนอว่า ชัดดาดเป็นบุตรชายของอ๊าด อัลมิลตาต
เรื่องราวของเขาได้รับการกล่าวถึงในคืนที่ 277 ถึง 279 ของ นิทานอาหรับราตรี (พันหนึ่งราตรี) นิทานบรรยายว่าเขาเป็นกษัตริย์สากลที่ปกครองโลกและผู้สร้างเมืองแห่งทองคำ
กล่าวกันว่าสองพี่น้องชัดดาดและชะดีด (شديد) สลับกันปกครองเผ่าอ๊าด 1,000 ตระกูล แต่ละตระกูลประกอบด้วยทหารหลายพันคน กล่าวกันว่าชัดดาดปราบอาระเบียและอิรักทั้งหมดอย่างไร้ความปรานี นักเขียนชาวอาหรับหลายคนเล่าถึงการเดินทางของชัดดาดที่ทำให้เกิดการอพยพของชาวคานาอัน การตั้งถิ่นฐานในซีเรีย และการรุกรานอียิปต์ของคนเลี้ยงแกะ
ตามคัมภีร์อัลกุรอาน เมืองอิร็อมเป็นเมืองของผู้บูชารูปเคารพหินที่ลึกลับซึ่งฝ่าฝืนคำเตือนของนบีฮูด อัลลอฮ์ทรงส่งความแห้งแล้งมาเพื่อลงโทษพวกเขา แต่ผู้คนไม่ยอมกลับใจ ดังนั้นพวกเขาจึงถูกทำลายโดยกระแสลมอันเกรี้ยวกราด มีเพียงนบีฮูดและผู้ศรัทธาเพียงไม่กี่คนเท่านั้นที่รอด
== อ้างอิง ==
ซีดันจิ

ซีดันจิ  หรือ เฮาส์ซิงคอมเพล็กซ์ซี  เป็นมินิซีรีส์อนิเมะโทรทัศน์ญี่ปุ่นที่ออกอากาศในประเทศสหรัฐอเมริกาทางผังรายการทูนามิของช่องอดัลต์สวิมในเดือนตุลาคม พ.ศ. 2565
== เนื้อเรื่อง ==
ชิโรกาโดะ คิมิเป็นเด็กหญิงตัวเล็ก ๆ ที่อาศัยอยู่ในบ้านจัดสรรราคาถูกในเมืองชายทะเลคูโรซากิ  ในช่วงฤดูร้อน เธอได้เป็นเพื่อนกับสาวชาวเมืองชื่อโคชิเดะ ยูริ เมื่อครอบครัวของเธอย้ายเข้ามาจากโตเกียวพร้อมกับคนฝึกงานด้านการประมงจากตะวันออกกลาง ต่อมาไม่นานก็เกิดเหตุการณ์แปลกประหลาดขึ้นหลายอย่าง ตั้งแต่สัตว์ตายที่ปรากฏขึ้นในที่พักไปจนถึงผู้เช่าที่หายตัวไปอย่างลึกลับพร้อมกับตะไคร่น้ำที่เติบโตภายในอาคารเช่า
== ตัวละคร ==
Kimi Shirokado
(ญี่ปุ่น) Xanthe Huynh (อังกฤษ)
Yuri Koshide
(ญี่ปุ่น) Kayli Mills  (อังกฤษ)
Seichi Koshide
(ญี่ปุ่น) Sean Chiplock (อังกฤษ)
Keiko Koshide
(ญี่ปุ่น) Suzie Yeung (อังกฤษ)
Takashi Takamura
(ญี่ปุ่น) Jack Eberle (อังกฤษ)
Kisou Kobayashi
(ญี่ปุ่น) Doug Stone (อังกฤษ)
Kentaro Yoshii
(ญี่ปุ่น) Michael Sorich (อังกฤษ)
Mitsuko Momochi
(ญี่ปุ่น) Caitlin Glass (อังกฤษ)
Toshi Wada
(ญี่ปุ่น) Janis Carroll (อังกฤษ)
Kanchan Mia
(ญี่ปุ่น) Bob Carter (อังกฤษ)
Rubel Hossen
(ญี่ปุ่น) Ryan Colt Levy (อังกฤษ)
== อ้างอิง ==
== แหล่งข้อมูลอื่น ==
อนิเมะที่ออกฉายในปี พ.ศ. 2565
การ์ตูนญี่ปุ่นแนวเขย่าขวัญ
ไอนุในบันเทิงคดี
ทูนามิ
ฮาเร็มแคมป์!

ฮาเร็มแคมป์!  เป็นซีรีส์มังงะญี่ปุ่นโดยยูกิเอชบี เผยแพร่ออนไลน์ทางเว็บไซต์สครีโมของสำนักพิพม์ซูอิเซชะตั้งแต่เดือนมิถุนายน พ.ศ. 2564 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 2 ซีรีส์อนิเมะดัดแปลงผลิตโดยสตูดิโอโฮกิโบชิ ออกอากาศตั้งแต่เดือนตุลาคมถึงธันวาคม พ.ศ. 2565
== ตัวละคร ==
== สื่อ ==
=== อนิเมะ ===
ซีรีส์อนิมะโทรทัศน์ดัดแปลงผงผลิตโดยสตูดิโอโฮกิโบชิออกอากาศตั้งแต่วันที่ 2 ตุลาคมถึง 5 ธันวาคม พ.ศ. 2565 กำกับโดยโทชิฮิโระ วาตาเซะ และเขียนบทโดยเอโยะ คูโนซากิ ออกแบบตัวละครโดยคาซูยะ คูโรดะ ซึ่งรับหน้าที่เป็นหัวหน้าผู้กำกับแอนิเมชันด้วย
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2564
อนิเมะที่ออกฉายในปี พ.ศ. 2565
การ์ตูนญี่ปุ่นแนวเซเน็ง
ดิจิการัต

ดิจิการัต  เป็นซีรีส์มังงะและอนิเมะญี่ปุ่น สร้างสรรค์โดยโคเงดนโบะ เรื่องราวเกี่ยวกับสาวหูแมวชื่อดิจิการัต "เดจิโกะ"  ผู้ได้มาเป็นตัวนำโชคของร้านเกมเมอร์สในเครือบริษัทบรอกโคลี ซีรีส์อนิเมะออริจินอลและออริจินอลวิดีโอแอนิเมชัน (โอวีเอ) เป็นเรี่องราวในร้านเกมเมอร์ส ร้านเกมเมอร์ส มี 20 สาขาทั่วประเทศญี่ปุ่น
ตอนพิเศษ โอวีเอ และภาพยนตร์ดัดแปลงหลายตอนเป็นพรีเควล ภาคต่อ และภาคแยก การ์ดสะสมและวิดีโอเกมเป็นหนึ่งในสินค้าหลายรูปแบบที่วางจำหน่ายสำหรับซีรีส์นี้
== อนิเมะ ==
เดจิโกะและผู้ติดตามเกมะในรูปแบบอนิเมะปรากฏครั้งแรกในโฆษณาโทรทัศน์ของร้านเกมเมอร์ส  พร้อมกับเพลงประกอบของร้านคือเพลง Welcome! ที่ร้องโดยฮิโรโกะ คาโต ซีรีส์อนิเมะเรื่องแรกออกอากาศทางช่องทีบีเอสทีวีในวันที่ 29 พฤศจิกายน พ.ศ. 2542 มีฉากเป็นร้านเกมเมอร์สในอากิฮาบาระ ซีรีส์ออริจินอลมีทั้งหมด 16 ตอน โดยแต่ละตอนมีความยาว 3 นาที เป็นเรื่องราวเกี่ยวกับดิจิการัต เดจิโกะ และผู้ติดตามสองคนคือพูจิโกะและเกมะ ที่เดินทางมายังอากิฮาบาระในกรุงโตเกียว เดจิโกะใฝ่ฝันอยากเป็นไอดอล แต่พวกเขาไม่มีเงินไม่มีที่อยู่ ผู้จัดการร้านเกมเมอร์สจึงรับพวกเธอเข้าทำงานในร้าน อนิเมะกำกับโดยฮิโรอากิ ซากูราอิ ผลิตโดยสตูดิโอแมดเฮาส์ และอำนวยการผลิตโดยบริษัทบรอกโคลี
ในปี พ.ศ. 2551 เป็นโอกาสครบรอบ 10 ปีของซีรีส์ดิจิการัต บริษัทบรอกโคลีจึงตัดสินใจแคสต์นักพากย์ของตัวละครหลักใหม่ นักพากย์ใหม่สำหรับเดจิโกะ พูจิโกะ และอูซาดะคือซาโตมิ อาเกซาวะ, นาโอะ มินากามิ และเรกะ ยาซาวะตามลำดับ แต่ในปี พ.ศ. 2556 ในโอกาสครับรอบ 15 ปี บริษัทบรอกโคลีกลับไปใช้เสียงพากย์ของนักพากย์ดั้งเดิม
ในปี พ.ศ. 2565 ในโอกาสครบรอบ 24 ปี มีการประกาศสร้างมินิซีรีส์อนิเมะชุดใหม่ชื่อเรื่องว่า เรวะ โนะ ดิจิการัต ฮิโรอากิ ซากูราอิกำกับซีรีส์ชุดใหม่ที่สตูดิโอไลเดนฟิมส์ ออกแบบตัวละครโดยอัตสึโกะ วาตานาเบะ ออกอากาศตั้งแต่วันที่ 7 ตุลาคม พ.ศ. 2565 ถึงวันที่ 3 มกราคม พ.ศ. 2566 ทางช่อง Tokyo MX และ BS NTV. เพลงหลักของซีรีส์อนิเมะชื่อเพลงว่า "Aimaisa, Kōfukuron" ร้องโดยมาซามิ โอกูอิ
== อ้างอิง ==
== แหล่งข้อมูลอื่น ==
เว็บไซต์ทางการ 
เว็บไซต์ทางการที่ช่อง TBS 
เว็บไซต์ทางการที่แมดเฮาส์  
เว็บไซต์ทางการของภาพยนตร์ที่แมดเฮาส์  
เว็บไซต์ทางของ Winter Garden ที่ TBS 
มังงะที่ตีพิมพ์ในปี พ.ศ. 2541
มังงะที่ตีพิมพ์ในปี พ.ศ. 2549
อนิเมะที่ออกฉายในปี พ.ศ. 2541
อนิเมะที่ออกฉายในปี พ.ศ. 2542
อนิเมะที่ออกฉายในปี พ.ศ. 2543
อนิเมะที่ออกฉายในปี พ.ศ. 2544
อนิเมะที่ออกฉายในปี พ.ศ. 2549
อนิเมะที่ออกฉายในปี พ.ศ. 2565
การ์ตูนญี่ปุ่นแนวสุขนาฏกรรม
เคโมโนมิมิ
แมดเฮาส์
ไลเดนฟิมส์
การ์ตูนญี่ปุ่นประเภทบันเทิงคดีแนววิทยาศาสตร์
การ์ตูนญี่ปุ่นแนวโชเน็ง
การ์ตูนสี่ช่อง
หน่วยบัญชาการรบรวม

หน่วยบัญชาการรบรวม (unified combatant command) ย่อว่า CCMD เป็นส่วนบัญชาการผสมเหล่าทหาร ขึ้นตรงต่อกระทรวงกลาโหมสหรัฐ ประกอบด้วยหน่วยรบจากสองหรือสามเหล่าทัพขึ้นไปในสังกัดกระทรวงกลาโหม ซึ่งมีอยู่ห้าเหล่าทัพ (ไม่นับยามฝั่งเพราะขึ้นต่อกระทรวงความมั่นคงแห่งมาตุภูมิ)
ในปัจจุบัน กองทัพสหรัฐมีหน่วยบัญชาการรบรวมอยู่จำนวนสิบเอ็ดหน่วย แต่ละหน่วยถือเป็นส่วนบัญชาการระดับสูงสุดของทหารสหรัฐในแต่ละพื้นที่รับผิดชอบทั่วโลก เพื่ออำนวยการควบคุมบังคับบัญชาอันมีประสิทธิภาพให้แก่กำลังทหารสหรัฐทุกหน่วยโดยไม่แบ่งแยกเหล่าทหารหรือเหล่าทัพ
ผู้บังคับบัญชาของแต่ละหน่วยบัญชาการคือนายทหารยศพลเอกหรือพลเรือเอก ซึ่งตามกฎหมายว่าด้วยสายบังคับบัญชากองทัพ กำหนดให้ประธานาธิบดีเป็นผู้ออกคำสั่งถึงแต่ละผู้บัญชาการรบรวมผ่านทางรัฐมนตรีว่าการกระทรวงกลาโหม โดยไม่ต้องผ่านประธานคณะเสนาธิการร่วม
==รายชื่อหน่วยบัญชาการรบรวม==

‡ ในปัจจุบัน หน่วยบัญชาการรบตามภูมิศาสตร์จำนวนสี่แห่ง มีที่ตั้งหน่วยบัญชาการอยู่นอกพื้นที่รับผิดชอบของตน
==อ้างอิง==
กระทรวงกลาโหมสหรัฐอเมริกา
อารัมภบทเสน่ห์สาวข้าวปั้น

อารัมภบทเสน่ห์สาวข้าวปั้น  เป็นภาพยนตร์อนิเมะญี่ปุ่นในปี พ.ศ. 2565 อิงจากซีรีส์มังงะเสน่ห์สาวข้าวปั้นของนัตสึกิ ทากายะ ผลิตโดยสตูดิโอทีเอ็มเอสเอ็นเตอร์เทนเมนต์ และจัดจำหน่ายโดยเอเว็กซ์กรุปพิกเชอส์ ภาพยนตร์ประกอบด้วยรีแคปจากซีรีส์อนิเมะดัดแปลง พ.ศ. 2562, เรื่องราวปฐมบทชื่อว่า เคียวโกะ โตะ คัตสึยะ โนะ โมนางาตาริ (เรื่องราวของเคียวโกะและคัตสึยะ) เน้นไปที่เรื่องราวในอดีตของพ่อแม่ของฮอนดะ โทรุ และเนื้อเรื่องบทส่งท้ายออริจินอลที่เขียนขึ้นใหม่โดยทากายะ นักพากย์ตัวละครหลักได้แก่  มิยูกิ ซาวาชิโระ, โยชิมาซะ โฮโซยะ, มานากะ อิวามิ, โนบูนางะ ชิมาซากิ และยูมะ อูจิดะ ออกฉายในประเทศญี่ปุ่นในวันที่ 18 กุมภาพันธ์ พ.ศ. 2565 และออกฉายในประเทศไทยในวันที่ 4 สิงหาคม พ.ศ. 2565
==นักพากย์==
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2565
ภาพยนตร์อนิเมะที่ออกฉายในปี พ.ศ. 2565
ภาพยนตร์แอนิเมชันญี่ปุ่น
ทีเอ็มเอสเอ็นเตอร์เทนเมนต์
ภาพยนตร์ปฐมบท
หน่วยบัญชาการทหารสหรัฐภาคกลาง

หน่วยบัญชาการทหารสหรัฐภาคกลาง (United States Central Command) คือหนึ่งในสิบเอ็ดหน่วยบัญชาการรบรวม สังกัดกระทรวงกลาโหมสหรัฐ พื้นที่รับผิดชอบของหน่วยนี้ประกอบด้วยพื้นที่ภาคกลางตามภูมิศาสตร์ของโลก ซึ่งหมายถึงตะวันออกกลาง, เอเชียกลาง และบางส่วนของเอเชียใต้
==อ้างอิง==
หน่วยบัญชาการรบรวมของกระทรวงกลาโหมสหรัฐ
หน่วยบัญชาการทหารสหรัฐภาคยุโรป

หน่วยบัญชาการทหารสหรัฐภาคยุโรป (United States European Command) หรือ ยูเอสอียูคอม คือหนึ่งในสิบเอ็ดหน่วยบัญชาการรบรวม สังกัดกระทรวงกลาโหมสหรัฐ ทำหน้าที่บังคับบัญชาแบบรวมศูนย์ต่อทหารสหรัฐในพื้นที่รับผิดชอบ ซึ่งครอบคลุมกว่า 54 ล้านตารางกิโลเมตร ตั้งแต่กรีนแลนด์, หมู่เกาะอังกฤษ, ยุโรปภาคพื้นทวีป จนถึงชายฝั่งตะวันออกของประเทศรัสเซีย
หน่วยบัญชาการนี้ตั้งอยู่ที่ค่ายทหารสหรัฐในนครชตุทการ์ท ประเทศเยอรมนี ผู้บัญชาการทหารสหรัฐภาคยุโรป จะควบตำแหน่งผู้บัญชาการทหารผสมสูงสุดยุโรป (Supreme Allied Commander Europe) ซึ่งเป็นตำแหน่งฝ่ายทหารของเนโทที่มีความอาวุโสสูงสุดรองจากประธานกรรมการการทหารแห่งเนโท
==ส่วนประกอบ==
ทัพบกสหรัฐภาคยุโรป (U.S. Army Europe) ตั้งอยู่ในเยอรมนี
ทัพเรือสหรัฐภาคยุโรป (U.S. Naval Forces Europe) ตั้งอยู่ในอิตาลี
ทัพอากาศสหรัฐในยุโรป (U.S. Air Forces in Europe) ตั้งอยู่ในเยอรมนี
ทัพนาวิกโยธินสหรัฐภาคยุโรป (U.S. Marine Corps Forces Europe) ตั้งอยู่ในเยอรมนี
==อ้างอิง==
หน่วยบัญชาการรบรวมของกระทรวงกลาโหมสหรัฐ
เอ็งดรีกี เฟลีปี

เอ็งดรีกี เฟลีปี โมเรย์รา จี โซซา (Endrick Felipe Moreira de Sousa; เกิดวันที่ 21 กรกฎาคม ค.ศ. 2006) หรือที่เรียกกันสั้น ๆ ว่า เอ็งดรีกี เฟลีปี และ เอ็งดรีกี เป็นนักฟุตบอลอาชีพชาวบราซิล ปัจจุบันเล่นในตำแหน่งกองหน้าให้แก่ปัลเมย์รัสในกังเปโอนาตูบราซีเลย์รูแซรียีอา เมื่อวันที่ 15 ธันวาคม ค.ศ. 2022 เรอัลมาดริดประกาศว่าได้บรรลุข้อตกลงกับปัลเมย์รัสเพื่อจะเซ็นสัญญากับเอ็งดรีกีในเดือนกรกฎาคม ค.ศ. 2024
เอ็งดรีกีเกิดในตากวาชิงกา เขาเริ่มเล่นฟุตบอลตั้งแต่อายุ 4 ขวบ โดกลัส โซซา พ่อของเขา เผยแพร่วิดีโอการทำประตูของลูกชายทางยูทูบเพื่อมองหาสโมสรในบราซิลที่อาจสนใจ เอ็งดรีกีสัญญาว่าจะเป็นนักฟุตบอลอาชีพเพื่อช่วยเหลือครอบครัวหลังจากที่วันหนึ่งพ่อของเขาไม่มีอาหารให้เขากิน  พ่อของเขาว่างงานก่อนที่จะได้งานเป็นพนักงานทำความสะอาดที่ปัลเมย์รัส
== อ้างอิง ==
บุคคลที่ยังมีชีวิตอยู่
บุคคลที่เกิดในปี พ.ศ. 2549
บุคคลจากเฟเดอรัลดิสตริกต์ (ประเทศบราซิล)
นักฟุตบอลชาวบราซิล
กองหน้าฟุตบอล
ผู้เล่นในกังเปโอนาตูบราซีเลย์รูแซรียีอา
ผู้เล่นโซซีเยดาจีอิสโปร์ชีวาปัลเมย์รัส
หน่วยตรวจการพิทักษ์ธรรม

หน่วยตรวจการพิทักษ์ธรรม (해치) เป็นซีรีส์ทางโทรทัศน์ของเกาหลีใต้ในปี ค.ศ. 2019 ที่นำแสดงโดยช็อง อิล-อู, โค อา-รา, คว็อน ยุล และพัก ฮุน ผลิตโดย คิมจงฮักโปรดักชัน ออกอากาศทุกวันจันทร์และอังคารทางช่องเอสบีเอสทีวี เวลา 22:00 น. (เวลามาตรฐานเกาหลี) ตั้งแต่วันที่ 11 กุมภาพันธ์ ถึง 30 เมษายน ค.ศ. 2019
== เนื้อเรื่องย่อ ==
ซีรีส์นี้ดำเนินเรื่องในช่วงราชวงศ์โชซ็อน ติดตามชีวิตของคนสี่คนที่มารวมตัวกันเพื่อช่วยเหลือ อี กึม เจ้าชายยอนอิง (ต่อมาคือพระเจ้าย็องโจ) อ้างสิทธิ์ในราชบัลลังก์และปฏิรูปซาฮอนบู
== นักแสดง ==
=== นักแสดงหลัก ===
ช็อง อิล-อู เป็น อี กึม, เจ้าชายยอนอิง (ต่อมาคือพระเจ้าย็องโจแห่งโชซ็อน)
เจ้าชายผู้เฉลียวฉลาดและกระตือรือร้นซึ่งถูกเลือกปฏิบัติเนื่องจากภูมิหลังอันต่ำต้อยของพระราชมารดา
โค อา-รา เป็น ชุน ยอ-จี
นักสืบหญิงแห่งซาฮอนบู หนึ่งในนักสืบหญิงที่เก่งที่สุด เธอมีพรสวรรค์ทั้งศิลปะการต่อสู้และภาษาต่างประเทศ ต่อมาเธอเข้าวังในฐานะนางกำนัลของพระราชินีอินวอน
คว็อน ยุล เป็น พัก มุนซู
ชายผู้หลงใหลในการแสวงหาความยุติธรรมและมุ่งหมายที่จะปกป้องผู้อ่อนแอและผู้ยากไร้ เขากำลังเตรียมตัวสำหรับการสอบขุนนางเพื่อเป็นขุนนางพลเรือน ต่อมาเขากลายเป็นนักสืบของซาฮอนบู และเป็นสายลับของพระเจ้าย็องโจ
== งานสร้าง ==
การอ่านบทละครครั้งแรกเกิดขึ้นในเดือนธันวาคม 2018 ที่ SBS Ilsan Production Studios ในเมืองโกยาง จังหวัดคย็องกี ประเทศเกาหลีใต้
เมื่อวันที่ 7 มีนาคม ค.ศ. 2019 มีรายงานว่าในระหว่างการถ่ายทำละครเรื่องนี้ โค อา-รา เกิดการบาดเจ็บของเส้นเอ็นใต้ตาตุ่มด้านข้าง ซึ่งส่งผลให้เธอต้องเข้ารับการรักษาในโรงพยาบาลและใส่เฝือก
== หมายเหตุ ==
== อ้างอิง ==
== แหล่งข้อมูลอื่น ==
ละครโทรทัศน์ช่องเอสบีเอส‎
ตากิโต

ตากิโต (taquito, ; ), ตาโกโดราโด (taco dorado; ), ตาโกเอนโรยาโด (taco enrollado; ) หรือ เฟลาตา (flauta, ; ) เป็นอาหารเม็กซิโกที่โดยทั่วไปประกอบด้วยตอร์ติยาชิ้นเล็กห่อไส้ ที่เป็นเนื้อวัว เนื้อไก่ หรือชีส แผ่นตอร์ติยาที่วางไส้แล้วจะนำไปม้วนให้เป็นแท่ง ก่อนนำไปจี่หรือทอดในน้ำมันท่วม จากนั้นจึงเสิร์ฟโดยอาจมีเครื่องปรุงรสโปะหน้าเช่นครีมเปรี้ยวหรือกัวกาโมเล ตอร์ติยาที่ใช้นิยมใช้ตอร์ติยาข้าวโพด ส่วนชื่ออีกชื่อของตากิโตที่เรียกว่าเฟลาตานั้น มักใช้เรียกตากิโตที่มีขนาดใหญ่กว่า แป้งที่ใช้อาจเป็นแป้งข้าวโพดหรือแป้งสาลีก็ได้
== อ้างอิง ==
อาหารเม็กซิโก
อาหารจานด่วน
อาวิอาเชลฟ์

อาวิอาเชลฟ์ (Авиашельф) เป็นสายการบินสัญชาติรัสเซีย โดยสนับสนุนการขนส่งทางอากาศให้กับโครงการน้ำมันและก๊าซในบริเวณแคว้นซาฮาลินเป็นหลัก โดยยังมีบริการขนส่งทางอากาศ, การค้นหาและช่วยชีวิต, การดับเพลิง, การขนส่ง และเที่ยวบินเช่าเหมาลำและเที่ยวบินตามกำหนดการไปยังจุดหมายปลายทางต่างๆ ในรัสเซีย
== กิจการองค์กร ==
=== สำนักงานใหญ่ ===
อาวิอาเชลฟ์มีสำนักงานใหญ่ในวิคตอรี่อเวนิว, ยุจโน-ซาฮาลินสค์, ประเทศรัสเซีย
=== การดำเนินงาน ===
อาวิอาเชลฟ์ขนส่งผู้โดยสารภายใต้ชื่อ ไทก้าแอร์ไลน์ โดยมีฐานการบินในยุจโน-ซาฮาลินสค์ , คราโบซาวอดสโกเย, โนกลิกิ  และปิตราปัฟลัฟสค์-คัมชัตสกีโดยใช้ดีเอชซี-6, เอ็มไอ-8T และ เอ็มไอ-8MTV-1
ลูกค้าหลักของอาวิอาเชลฟ์ คือ Exxon Neftegaz Limited และ Sakhalin Energy Investment Company, NK-Rosneft (RN- Aerocraft LLC ) , Gazprom Flot LLC, Gazprom Dobycha Shelf LLC, รัฐบาลซาคาลิน, และฝ่ายบริหารของเทศบาลและองค์กรอื่น ๆ
== ฝูงบิน ==


ณ เดือนธันวาคม ค.ศ. 2022 อาวิอาเชลฟ์มีอากาศยานประจำการอยู่ในฝูงบิน ดังนี้:
== อ้างอิง ==
== แหล่งข้อมูลเพิ่มเติม ==
เว็บไซต์ทางการ
สายการบินสัญชาติรัสเซีย
บริษัทของรัสเซีย
สายการบินที่ก่อตั้งในปี พ.ศ. 2541
อเมริกัน เมด

อเมริกัน เมด (American Made) เป็นภาพยนตร์แอ็กชันคอเมดีสัญชาติอเมริกันใน ค.ศ. 2017 กำกับโดยดั๊ก ไลแมน เขียนบทโดย Gary Spinelli และมีนักแสดงหลักอย่างทอม ครูซ, โดนัลล์ กลีสัน, ซาราห์ ไรต์, อาเลฮันโดร เอ็ดดา, Mauricio Mejía, Caleb Landry Jones และ Jesse Plemons โดยได้แรงบันดาลใจจากชีวิตของแบร์รี ซีล อดีดนักบินทรานส์เวิลด์แอร์ไลน์ที่ทำภารกิจให้ซีไอเอ และกลายเป็นพ่อค้ายาแก่แก๊งค้ายาเมเดยินในคริสต์ทศวรรษ 1980 เพื่อหลีกเลี่ยงการจับกุม เขาจึงกลายเป็นผู้ให้ข้อมูลให้กับสำนักงานปราบปรามยาเสพติด
ภาพยนตร์ออกฉายครั้งแรกในประเทศไต้หวันในวันที่ 18 สิงหาคม ค.ศ. 2017 จากนั้นจึงออกแายในสหรัฐเมื่อวันที่ 29 กันยายน ค.ศ. 2017 ภาพยนตร์นี้เป็นเรื่องแรกที่ไลมานออกฉายให้กับยูนิเวอร์แซลสตูดิโอส์นับตั้งแต่ออกฉายภาพยนตร์ ล่าจารชน ยอดคนอันตราย ใน ค.ศ. 2002 และออกฉายในรูปแบบ 2 มิติและไอแมกซ์ในโรงภาพยนตร์ที่กำหนด ภาพยนตร์นี้ทำรายได้ไป 134 ล้านดอลลาร์สหรัฐทั่วโลก จากงบประมาณประมาณ 50 ล้านดอลลาร์สหรัฐ และได้รับเสียงวิจารณ์ในแง่บวก
==อ้างอิง==
==แหล่งข้อมูลอื่น==
ภาพยนต์เกี่ยวกับสำนักข่าวกรองกลาง
ภาพยนตร์ที่กำกับโดย Doug Liman
ภาพยนตร์ที่ผลิตโดยไบรอัน เกรเซอร์
ภาพยนตร์ที่ผลิตโดยไบรอัน โอลิเวอร์
ภาพยนตร์ที่ถ่ายทำในแอตแลนตา
ภาพยนตร์ที่ถ่ายทำในรัฐจอร์เจีย
ภาพยนตร์ที่ถ่ายทำในประเทศโคลอมเบีย
ภาพยนตร์ที่ถ่ายทำในนิวออร์ลีน
ภาพยนตร์ที่มีฉากในรัฐอาร์คันซอ
ภาพยนตร์ที่มีฉากในประเทศโคลอมเบีย
ภาพยนตร์ที่มีฉากในรัฐลุยเซียนา
ภาพยนตร์ที่มีฉากในประเทศนิการากัว
ภาพยนตร์ที่มีฉากในประเทศฮอนดูรัส
ภาพยนตร์ของยูนิเวอร์แซลสตูดิโอส์
ภาพยนตร์ของครอสครีกพิกเจอส์
ภาพยนตร์ของอิแมจินเอนเตอร์เทนเมนต์
ภาพยนตร์ไอแมกซ์
ภาพยนตร์ชีวประวัติเกี่ยวกับอาชญากร
ยอดผู้กล้า Helck

ยอดผู้กล้า Helck   เป็นซีรีส์มังงะญี่ปุ่น แต่งเรื่องและวาดภาพโดยนานากิ นานาโอะ เผยแพร่ในเว็บไซต์อูระซันเดย์และแอปพลิเคชันมังงะวันของสำนักพิมพ์โชงากูกังตั้งแต่เดือนพฤษภาคม พ.ศ. 2557 ถึง ธันวาคม พ.ศ. 2560 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 12 เล่ม มังงะมีลิขสิทธิ์ในประเทศไทยโดยสำนักพิมพ์เดกซ์เพรส ซีรีส์อนิเมะโทรทัศน์ดัดแปลงผลิตโดยสตูดิโอแซตเทอไลต์ ออกอากาศตั้งแต่เดือนกรกฎาคม พ.ศ. 2566
== เนื้อเรื่อง ==
ณ ดินแดนหนึ่งในโลกปีศาจ จอมมารถูกโค่นลงด้วยมือของผู้กล้าคนหนึ่ง การแข่งขันชิงตำแหน่งจอมมารคนใหม่จึงเปิดฉากขึ้น วามิริโอ จตุราชันย์จักรวรรดิโลกปีศาจผู้รับผิดชอบการแข่งขันโกรธมากที่ผู้กล้าเฮลก์ซึ่งเป็นมนุษย์และน่าจะเป็นศัตรูกลับมาเข้าร่วมการแข่งขัน แต่แล้วกลับได้รับแจ้งข่าวว่าปราสาทของจอมมารอูล์มถูกแย่งชิงไปก่อนการแข่งขันรอบตัดสิน วามิริโอจึงร่วมมือกับเหล่าผู้แข่งขันที่เหลืออยู่ในรอบตัดสินรวมถึงเฮลก์ ออกเดินทางเพื่อชิงปราสาทอูล์มกลับคืนมา เฮลก์ผู้บอกว่า “จะกวาดล้างพวกมนุษย์” ด้วยรอยยิ้มนั้น สุดท้ายแล้วคำพูดเหล่านั้นมาจากใจจริงของเขาหรือไม่? และความจริงที่ซุกซ่อนอยู่หลังรอยยิ้มนั้นคืออะไรกัน...
== ตัวละคร ==
== สื่อ ==
=== มังงะ ===
ยอดผู้กล้า Helck แต่งเรื่องและวาดภาพโดยนานากิ นานาโอะ เผยแพร่ในเว็บไซต์อูระซันเดย์และแอปพลิเคชันมังงะวันของสำนักพิมพ์โชงากูกังตั้งแต่วันที่ 5 พฤษภาคม พ.ศ. 2557 ถึงวันนที่ 18 ธันวาคม พ.ศ. 2560 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 12 เล่มตั้งแต่เดือนสิงหาคม พ.ศ. 2557 ถึงพฤษภาคม พ.ศ. 2561 ในเดือนเมษายน พ.ศ. 2565 สำนักพิมพ์โชงากูกังเริ่มตีพิมพ์หนังสือมังงะแบบใหม่ มีหน้าสีจากการเผยแพร่ในต้นฉบับและมีหน้าปกใหม่ มังงะมีลิขสิทธิ์ในประเทศไทยโดยสำนักพิมพ์เดกซ์เพรส
มังงะภาคแยกชื่อเรื่องว่า Piwi: Fushigi na Ikimono เผยแพร่ในมังงะวันตั้งแต่วันที่ 16 กรกฎาคมถึง 8 ตุลาคม พ.ศ. 2561 รวบรวมตีพิมพ์เป็นหนังสือมังงะรวมเล่ม (ทังโกบง) เล่มเดียวจบในวันที่ 12 พฤศจิกายนของปีเดียวกัน
มังงะภาคพรีเควลชื่อเรื่องว่า บันทึกสงครามดาบวิเศษ เวิร์นดิโอ  เผยแพร่ในเว็บไซต์อูระซันเดย์และแอปพลิเคชันมังงะวัน ตั้งแต่วันที่ 31 ตุลาคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3 เมื่อเดือนกุมภาพันธ์ พ.ศ. 2565 สำนักพิมพ์ฟีนิกซ์ประกาศลิขสิทธิ์เผยแพร่ในประเทศไทยเมื่อวันที่ 17 ธันวาคม พ.ศ. 2565
==== หนังสือการ์ตูน ====
====New edition====
====Piwi: Fushigi na Ikimono====
====บันทึกสงครามดาบวิเศษ เวิร์นดิโอ====
=== อนิเมะ ===
นานากิ นานาโอะ ประกาศการสร้างอนิเมะดัดแปลงในวันที่ 14 กุมภาพันธ์ พ.ศ. 2565 ภายหลังได้มีการเผยว่าจะเป็นซีรีส์โทรทัศน์ ผลิตโดย Satelight และกำกับโดย ทัตซึโอะ ซาโต้ โดยเขียนบทโดย โทชิโซ เนโมโตะ และ มิตสึตากะ ฮิโรตะ ออกแบบตัวละครโดย Yoshinori Deno และแต่งเพลงโดย โยชิฮิสะ ฮิระโนะ ซีรีส์นี้ออกอากาศตอนแรกทางช่องรายการ AnicU ของ NTV และเครือข่ายอื่นๆ ใน วัน ที่ 12 กรกฎาคม 2023 และจะออกอากาศต่อเนื่อง 2 คอร์ส  ในส่วนแรก เพลงเปิดคือ "It's My Soul" โดย ฮิโรกิ นานามิ ในขณะที่เพลงปิดคือ "Statice"(スターチス)โดย ซาจิ Sentai Filmworks ได้ลิขสิทธิ์ซีรีส์นี้และจะสตรีมบน Hidive
====รายชื่อตอน====
== อ้างอิง ==
== แหล่งข้อมูลอื่น ==
อนิเมะ ยอดผู้กล้า Helck ที่ปีลีปีลี
มังงะที่ตีพิมพ์ในปี พ.ศ. 2557
มังงะที่ตีพิมพ์ในปี พ.ศ. 2561
มังงะที่ตีพิมพ์ในปี พ.ศ. 2563
อนิเมะที่ออกฉายในปี พ.ศ. 2566
ซีรีส์อนิเมะโทรทัศน์ที่เปิดตัวในปี พ.ศ. 2566
การ์ตูนญี่ปุ่นแนวจินตนิมิต
การ์ตูนญี่ปุ่นแนวโชเน็ง
มังงะของสำนักพิมพ์โชงากูกัง
เดกซ์เพรส
ฟีนิกซ์ (สำนักพิมพ์)
วัดสำเภาเชย

วัดสำเภาเชย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปะนาเระ อำเภอปะนาเระ จังหวัดปัตตานี มีที่ดินตั้วัดเนื้อที่ 30 ไร่ 2 งาน 56 ตารางวา มีที่ธรณีสงฆ์ 11 แปลง เนื้อที่ 41 ไร่ 2 งาน 38 ตารางวา พื้นที่ตั้งวัดเป็นที่ราบสูง มีนาของชาวบ้านโดยรอบ ห่างจากทะเลประมาณ 2 กิโลเมตร
วัดสำเภาเชย เดิมเรียกว่า วัดทุ่งสำเภา เพราะสร้างขึ้นในหมู่บ้านทุ่งสำเภา ต่อมาได้ย้ายวัดมาสร้างใกล้ ๆ กับที่เดิมและได้ตั้งชื่อใหม่ว่า วัดสำเภาเชย ตั้งวัดเมื่อ พ.ศ. 2444 โดยมีหลวงสุรนารถ ปะนารักษ์ (เชย โรจนวิภาต) นายอำเภอปะนาเระ พร้อมด้วยราษฏรร่วมใจกันส่ร้าง ได้รับพระราชทานวิสุงคามสีมาเมื่อวันที่ 16 สิงหาคม พ.ศ. 2456 เขตวิสุงคามสีมากว่าง 15 เมตร ยาว 30 เมตร ผูกพัทธสีมาเมื่อ พ.ศ. 2457
วัดมีเกจิอาจารย์คือ พระศีลมงคล (ทอง สีลสุวณฺโณ) อดีตเจ้าอาวาสที่ประชาชนในพื้นที่ให้ความเลื่อมใสศรัทธา มีลิ้นดำที่ติดตัวท่านแต่กำเนิด ด้วยตามตำราโบราณถือว่าผู้มีลิ้นดำมีวาจาศักดิ์สิทธิ์ สามารถกำราบคุณไสย ด้านการศึกษาที่ท่านบริจาคที่ดินให้จัดตั้งโรงเรียนวัดสำเภาเชย ตั้งแต่ พ.ศ. 2499 ปัจจุบันได้ยุบรวมกับโรงเรียนบ้านปะนาเระ ต่อมาได้จัดตั้งโรงเรียนสอนพระปริยัติธรรมประจำศาสนศึกษาขึ้นในวัดสำเภาเชย แผนกธรรมประจำสนามสอบวัดสำเภาเชย ด้านการพัฒนาวัดท่าได้สร้างเสนาสนะต่าง ๆ เช่น อุโบสถ หอฉัน ศาลาอเนกประสงค์ ศาลาที่พัก ซุ้มประตู และกำแพงวัด จนได้รับการยกย่องให้เป็นวัดพัฒนาตัวอย่างจากกรมการศาสนา กระทรวงศึกษาธิการ เมื่อ พ.ศ. 2525 และเป็นวัดพัฒนาตัวอย่างที่มีผลงานดีเด่นเมื่อ พ.ศ. 2544
อาคารเสนาสนะที่สำคัญ ได้แก่ อุโบสถกว้าง 6 เมตร ยาว 18 เมตร ใช้แบบ ก. ของกรมศิลปากร อุโบสถหลังเดิมสร้างด้วยไม้เมื่อ พ.ศ. 2476 ศาลาการเปรียญกว้าง 6 เมตร ยาว 21 เมตร สร้าง พ.ศ. 2496 โครงสร้างครึ่งตึกครึ่งไม้สองชั้น หอฉันกว้าง 9 เมตร ยาว 21 เมตร สร้างเมื่อ พ.ศ. 2490 กุฏิสงฆ์ จำนวน 8 หลัง โครงสร้างเป็นอาคารไม้ เป็นหลังใหญ่ 3 หลัง หลังเล็ก 5 หลัง ปูชนียวัตถุที่สำคัญ ได้แก่พระประธานในอุโบสถและที่ศาลาการเปรียญมีขนาดพระเพลากว้าง 4 ฟุตเท่ากัน เป็นพระเนื้อสัมฤทธิ์ ปางมารวิชัย
==รายนามเจ้าอาวาส==
พระอธิการนุ้ย เจ้าอาวาส พ.ศ. 2445–2448
พระอธิการทอง พ.ศ. 2449–2451
คุณพระอ้น พ.ศ. 2452–2453
พระครูอรรถเวที พ.ศ. 2454–2464 ต่อมาได้เป็นเจ้าคณะจังหวัดปัตตานี
พระครูวิธานวัตต์ (คง) พ.ศ. 2463–2484 เจ้าคณะอำเภอปะนาเระ
พระอธิการตีบ ติสสโร พ.ศ. 2484–2487
พระศีลมงคล (ทอง สีลสุวณฺโณ)
==อ้างอิง==
สำเภาเชย
Stenasellidae

Stenasellidae เป็นสกุลของไอโซพอดที่อยู่ในวงศ์ Isopoda
สปีชีส์ในสกุลนี้ ได้แก่:
Acanthastenasellus Chelazzi & Messana, 1985
Balkanostenasellus Cvetkov, 1975
Etlastenasellus Argano, 1977
Johanella Monod, 1924
Johannella Monod, 1924
Magniezia Lanza, 1966
Metastenasellus Magniez, 1966
Mexistenasellus Cole & W. L. Minckley, 1972
Parastenasellus Magniez, 1966
Protelsonia Méhely, 1924
Stenasellus Dollfus, 1897
== อ้างอิง ==
ไอโซพอด
Paramunnidae

Paramunnidae เป็นสกุลของไอโซพอดที่อยู่ในวงศ์ Isopoda.
สปีชีส์ในสกุลนี้ ได้แก่:
Abyssianira Menzies, 1956
Acutomunna Winkler, 1994
Advenogonium Just & Wilson, 2007
== อ้างอิง ==
ไอโซพอด
Ischnomesidae

Ischnomesidae เป็นสกุลของไอโซพอดที่อยู่ในวงศ์ Isopoda
สปีชีส์ในสกุลนี้ ได้แก่:
Contrarimesus Kavanagh & Wilson, 2007
Cornuamesus Kavanagh & Wilson, 2007
Fortimesus Kavanagh & Wilson, 2007
Gracilimesus Kavanagh & Wilson, 2007
Haplomesus Richardson, 1908
Heteromesus Richardson, 1908
Ischnomesus Richardson, 1908
Mixomesus Wolff, 1962
Stylomesus Wolff, 1956
== อ้างอิง ==
ไอโซพอด
Haploniscidae

Haploniscidae เป็นสกุลของไอโซพอดที่อยู่ในวงศ์ Isopoda
สปีชีส์ในสกุลนี้ ได้แก่:
Abyssoniscus Birstein, 1971
Antennuloniscus Menzies, 1962
Aspidoniscus Menzies & Schultz, 1968
Chandraniscus George, 2004
Chauliodoniscus Lincoln, 1985
Haploniscus Richardson, 1908
Hydroniscus Hansen, 1916
Mastigoniscus Lincoln, 1985
== อ้างอิง ==
ไอโซพอด
Desmosomatidae

Desmosomatidae เป็นสกุลของไอโซพอดที่อยู่ในวงศ์ Isopoda
สปีชีส์ในสกุลนี้ ได้แก่:
Balbidocolon Hessler, 1970
Chelantermedia Brix, 2006
Chelator Hessler, 1970
== อ้างอิง ==
ไอโซพอด
วัดดอนกลาง (จังหวัดปัตตานี)

วัดดอนกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอน อำเภอปะนาเระ จังหวัดปัตตานี มีที่ดินตั้งวัดเนื้อที่ 13 ไร่ 1 งาน 34 ตารางวา มีที่ธรณีสงฆ์ 14 แปลง เนื้อที่ 229 ไร่ 3 งาน 49 ตารางวา พื้นที่ตั้งวัดเป็นที่ราบลุ่ม
วัดดอนกลางสร้างขึ้นเป็นวัดเมื่อประมาณ พ.ศ. 2345 ชาวบ้านเรียกว่า วัดดอน ได้รับพระราชทานวิสุงคามสีมาเมื่อประมาณ พ.ศ. 2360 ได้ผูกพัทธสีมาเมื่อประมาณ พ.ศ. 2365 วัดดอนกลางมีอดีตเจ้าอาวาสคือ พระวุฒิชัยธรรมธาดา (ชัย ติสฺสโร) ท่านได้ตั้ง "โรงเรียนดอนปะนาเระ" ซึ่งเป็นโรงเรียนลำดับที่ 6 ของโรงเรียนมัธยมศึกษาจังหวัดปัตตานี ต่อมาเปลี่ยนชื่อมาเป็น "โรงเรียนวุฒิชัยวิทยา"
อาคารเสนาสนะที่สำคัญ ได้แก่ อุโบสถก่ออิฐถือปูน เพดานไม้หลังคามุงกระเบื้อง กว้าง 10 เมตร ยาว 15.50 เมตร สร้างเมื่อ พ.ศ. 2475 หอสวดมนต์กว้าง 8 เมตร ยาว 9 เมตร สร้างเมื่อ พ.ศ. 2458 โครงสร้างเป็นอาคารไม้ กุฏิสงฆ์จำนวน 10 หลัง เป็นกุฏิปูนชั้นเดียว 1 หลัง เป็นอาคารไม้ 9 หลัง และหอฉันกว้าง 16 เมตร ยาว 19 เมตร สร้างเมื่อ พ.ศ. 2480 เป็นอาคารไม้ สำหรับปูชนียวัตถุมีพระประธานในอุโบสถ พระเพลาหว้าง 6 ฟุต ปางสมาธิ พระพุทธรูปปางอุ้มบาตร สร้างด้วยไม้ 1 องค์ ขนาดสูง 6 ฟุต 4 นิ้ว พระพุทธรูปปางสมาธิอีก 1 องค์ พระเพลากว้าง 3 ฟุต สร้างเมื่อ พ.ศ. 2507 และมีเจดีย์หลวงพ่อขอม
==อ้างอิง==
ดอนกลาง
วัดเมืองแมด

วัดเมืองแมด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 6 ไร่ 22 ตารางวา ปัจจุบันมีพระครูสุนทรธรรมรักษ์ (หรุ่ม ธมฺมรกฺขิโต) ดำรงตำแหน่งเจ้าอาวาส
วัดเมืองแมดตั้งเมื่อ พ.ศ. 2356 สร้างขึ้นสมัยชาวพวนอพยพมาจากเมืองเวียงจันทน์ ได้รับพระราชทานวิสุงคามสีมา เมื่อวันที่ 12 มิถุนายน พ.ศ. 2540 ปัจุจุบันเหลือสถาปัตยกรรมหลัก คือ ตัวอุโบสถที่เป็นสถาปัตยกรรมแบบลาว ซึ่งได้รับการบูรณะจนดูกลายเป็นของใหม่ มีใบเสมาอยู่ภายในอุโบสถ มีฐานใบเสมาตั้งที่พัทธสีมา 8 ใบตามแนวเสาคู่ใน ซึ่งเป็นคตินิยมของเสมาอุโบสถลาวหรือในภาคอีสานของไทย และศาลาการเปรียญของวัดอยู่ในสภาพเสื่อมโทรม
==อ้างอิง==
เมืองแมด
Dendrotionidae

Dendrotionidae เป็นสกุลของไอโซพอดที่อยู่ในวงศ์ Isopoda
สปีชีส์ในสกุลนี้ ได้แก่:
Acanthomunna Beddard, 1886
Dendromunna Menzies, 1962
Dendrotion Sars, 1872
Pleurotion Sars, 1897
== อ้างอิง ==
ไอโซพอด
Anthuridae

Anthuridae เป็นสกุลของไอโซพอดที่อยู่ในวงศ์ Isopoda
สปีชีส์ในสกุลนี้ ได้แก่:
Amakusanthura Nunomura, 1977
Anthura Leach, 1814
Apanthura Stebbing, 1900
== อ้างอิง ==
ไอโซพอด
Ancinidae

Ancinidae เป็นสกุลของไอโซพอดที่อยู่ในวงศ์ Isopoda
สปีชีส์ในสกุลนี้ ได้แก่:
Ancinus Milne Edwards, 1840
Bathycopea Tattersall, 1905
== อ้างอิง ==
ไอโซพอด
วัดกกสับ

วัดกกสับ หรือ วัดกกสับใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ  อำเภอบางคล้า จังหวัดฉะเชิงเทรา หน้าวัดติดกับคลองท่าลาด
วัดกกสับก่อตั้งเมื่อวันที่ 13 มีนาคม พ.ศ. 2465 โดยมีพระพนมสารนรินทร์ (หุ่น พนมยันต์) เป็นผู้นำในการสร้าง โดยนายกลี่ นางสาย จากอำเภอพนมสารคาม เป็นผู้บริจาคที่ดินให้เมื่อ พ.ศ. 2462 วัดได้รับพระราชทานวิสุงคามสีมาเมื่อวันที่ 18 สิงหาคม พ.ศ. 2476 เขตวิสุงคามสีมากว้าง 40 เมตร ยาว 80 เมตร
วัดมีมณฑปซึ่งประดิษฐานรูปหล่อหลวงพ่อซุ้ย หลวงพ่อเงิน อดีตเจ้าอาวาสวัด หลวงพ่อเงิน จันทสโร พระเกจิอาจารย์ที่ทรงวิทยาคมล้ำเลิศ เป็นที่เคารพนับถือของชาวบางคล้า เล่ากันว่าท่านทรงอิภิญญา เช่น สะเดาะกลอนโบสถ์ คงกระพันชาตรี วาจาสิทธิ์ยิ่งนัก คำเล่าขานบอกมาว่า ท่านเคยลั่นวาจาว่า ใครนับถือท่านไม่อดตาย
วัดยังแหล่งที่ขุดพบซากเรือโบราณพร้อมปืนใหญ่ และเครื่องใช้โบราณ จำนวนหลายชิ้นจากภายในคลองท่าลาด วัตถุโบราณที่ขุดพบทั้งหมดนี้ ทางกรมศิลปากรที่ 5 ปราจีนบุรี ได้เข้ามาทำการตรวจสอบลงทะเบียน จากการสันนิษฐานอายุอยู๋ในสมัยรัตนโกสินทร์ตอนต้น ประมาณรัชสมัยของรัชกาลที่ 4–6
==อ้างอิง==
กกสับ